stanford-oval/wikipedia huggingface dataset:
סוורוס סנייפ
מאפיינים > סוגיית הנאמנות

סוגיית הנאמנות של סנייפ היא אחת השאלות המשמעותיות ביותר בסדרה, שנותרו ללא מענה עד סוף הספר השביעי. אף על פי שבחמשת הספרים הראשונים הוא תואר כנקמני ולא הוגן, סנייפ פעל על מנת להגן ולסייע להארי. דמויות אחדות הביעו את ספקותיהן בנוגע לנאמנותו, אך דמבלדור בטח בו ובדרך כלל יחס זה סתם את הגולל על דיונים בנושא. בספר השישי חל שינוי במגמה זו. בתחילת הספר טען סנייפ שעבד עבור וולדמורט מאז שזה שב לגופו הגשמי, ורק העמיד פנים כי הוא סייע לדמבלדור. באמצעות הריגת דמבלדור בסוף הספר נראה כי סנייפ מיקם את עצמו באופן סופי בצד של וולדמורט. רולינג המשיכה לשמור על גישה זו בפרקים הראשונים של הספר השביעי. אולם, בשיא העלילה של הספר מעביר סנייפ הגוסס להארי מספר זיכרונות, ובכך גילה לו כי מאז ומתמיד היה נאמן לדמבלדור. נאמנות זו נבעה ממסירותו ומאהבתו העזות לחברת ילדותו לילי אוונס, אמו של הארי.
לאחר פרסום הספר השישי הייתה נאמנותו של סנייפ לנושא מרכזי בדיונים בקרב קוראי הסדרה. הנושא זכה לתשומת לב מיוחדת במסעות הפרסום של הספר האחרון. "האם סנייפ טוב או רשע?" הייתה אחת משבע השאלות שפרסמה הוצאת סקולסטיק במסע הפרסום לספר. חברת וולדנבוקס האמריקאית הפיצה עם הספרים שמכרה שני סטיקרים, כשעל אחד מהם נכתב "Trust Snape" ("תבטח בסנייפ") ועל השני נכתב "Snape Is A Very Bad Man" ("סנייפ הוא איש רע מאוד") .
מאפיינים > חיוך

סוורוס סנייפ מתואר כאדם רציני בעל פנים רציניות אשר אינו מרבה להחליף הבעות פנים מלבד הבעת פנים רצינית, כועסת, סולדת ולעיתים המומה. לאורך שבעת הספרים, מתואר מקרה אחד בו הוא חייך חיוך אמיתי (פעמים רבות הוא חייך חיוך מאולץ, סולד או מזלזל).
החיוך היחיד שלו מתואר בספר הארי פוטר ואוצרות המוות, בפרק בו הארי צופה בזכרונותיו. "חיוך קטן עיקם את פיו של סנייפ כשאמרה את שמו" כך מתואר הרגע בו חייך לראשונה. בתקופת החיוך, היה בסביבות גיל 11, לפני הלימודים בהוגוורטס. מדובר על לילי, שלה הוא חייך והיא זו שראתה אותו מחייכת. מהמשפט ניתן להסיק כי חייך כאשר שמו נאמר. החיוך המתואר, חויך לאהובתו וחלומו של סוורוס כחיוך שמראה על שמחה או הנאה.
משפחה

הרקע המשפחתי של סנייפ הוצג בעיקר באמצעות פלשבקים בשלושת הספרים האחרונים. הוריו היו המכשפה איילין פרינס והמוגל טוביאס סנייפ, כך שהוא הוגדר כחצוי דם. בשנות חייו הראשונות הוא התגורר עם הוריו בבית קטן ששכן בקצה רחוב מבוא ספינר, בעיירה ששמה לא נכתב. משפחתו של סנייפ הייתה ענייה, והוא תואר כבעל מראה חולני וכאחד שלבש בגדים ש"היו כל-כך לא תואמים עד שהדבר נראה כמו בחירה מכוונת". ככל הנראה הוא סבל בילדותו מהזנחה, והוריו הרבו לריב ביניהם. הוא היה נלהב לעזוב את ביתו ולהצטרף להוגוורטס. לקראת סוף הספר תואר כיצד הארי חשב על כך שיש דמיון מסוים בין הילדות שלו לבין זו של סנייפ ושל וולדמורט.
תגובות וביקורות

הסודיות והחשיפה ההדרגתית של דמותו של סנייפ זכו לתשומת לב רבה, כאשר בשנת 2003 אמר סטיבן פריי: "קשה לאהוב דמויות כמו סנייפ אך יש בהן משהו חידתי - אתה לא ממש יכול להחליט - משהו עצוב בנוגע אליו - וזה מרתק שאתה חושב שהוא הולך להיות הרשע..., ואז אתה קולט לאט שאחרי הכל הוא לא כזה רשע". דייוויד ייטס, שביים את הסרט החמישי בסדרה, הביע את השקפותיו על סנייפ ואמר: "דמות כמו סנייפ, שלגביה אתה לא ממש בטוח האם הוא בחור טוב או רע, זה נותן לך מתח מושהה... אני חושב שהדבר הכי מגניב שאתה יכול לעשות עם קהל זה למנוע מהם חלק קטן מהמידע". אף על פי שסנייפ נחשב לאחד האנשים הפחות נחמדים בסדרה הוא זכה לפופולריות רבה בפנדום של הארי פוטר, שהפתיעה גם את רולינג. מבקרת הטלוויזיה והתרבות הפופולרית ג'ויס מילמן כתבה במאמר "To Sir With Love", שנכלל בספר "Mapping the World of Harry Potter", כי סנייפ הוא חלק ממסורת של גיבורים ביירוניים כגון היתקליף מאנקת גבהים".
ג'ני סויר מהעיתון הנוצרי "The Christian Science Monitor" טענה כי סנייפ הוא הפרוטגוניסט היחיד שבאמת נהנה מהאפשרות להיאבק על מנת לעשות את הדבר הנכון, ולפיכך היחיד שהתמודד עם "משבר פנימי מחייב". היא טענה כי הפופולריות של סנייפ נובעת ממסעו המוסרי ומהעימות הפנימי שהוא חווה במהלך הסדרה, כיוון שהדבר החשוב באמת הוא מאבקו של הגיבור והגאולה.
הגילוי האחרון על נאמנותו של סנייפ זכה לתגובות חיוביות רבות. דניאל רדקליף, שגילם את דמותו של הארי בסרטים, הביע את שמחתו מהמצב וטען כי היה מרוצה מכך שהתאוריה שלו על כך שסנייפ הוא גיבור התבררה כנכונה. אליזבת הנד מהוושינגטון פוסט כתבה "המתבודד המרושע, סנייפ, לא עולה על הבמה עד החלק האחרון של "אוצרות המוות", אך כשהוא עולה הספר הופך לשלו: גורלו של סנייפ, יותר מזה של וולדמורט, ואולי יותר מזה של הארי, הוא שובר לבבות, מפתיע ומרצה מכל הישגיה של רולינג".
בתרבות הפופולרית

דמותו של סנייפ הופיעה במספר פרודיות אנימציה על הסדרה. קטע הווידאו " The Mysterious Ticking Noise", בו נכלל הפזמון "Snape, Snape, Severus Snape" ("סנייפ, סנייפ, סוורוס סנייפ") זכה בפרס הקומדיה הטובה ביותר לשנת 2007 באתר יוטיוב, עם למעלה מ-50 מיליון צפיות. הוא הופיע גם בפרק "Harry Potter vs. Pubertis" של הסדרה זוכת פרס אמי רובוט צ'יקן, ודובב על ידי סת' גרין. בסיפור "Torg Potter" של הוובקומיקס "Sluggy Freelance" הופיעה הדמות סנטורי סנייפקין. בפרק הראשון של הסיפור מצליח טורג, המהווה פרודיה על הארי פוטר, למנוע מפרופסור סנייפקין להגשים את מזימתו להשיג כוח אינסופי.
במערכון ששודר במסגרת התוכנית סאטרדיי נייט לייב הופיעה לינדזי לוהן בתפקיד הרמיוני גריינג'ר, ואילו סנייפ גולם על ידי ויל פורט. דמותו של סנייפ זכתה למספר פרודיות בטלוויזיה הבריטית. ארגון הצדקה קומיק רליף הפיק מערכון הנקרא "Harry Potter and the Secret Chamberpot of Azerbaijan" ("הארי פוטר וסיר הלילה הסודי של אזרבייג'ן"), שבו גולם סנייפ על ידי ג'רמי איירונס. אלן ריקמן הופיע בעצמו בתפקיד סנייפ בפרודיה "Louis Potter and the Philosopher's Scone" ("לואיס פוטר וביסקוויט החכמים"), ששודר במסגרת התוכנית Big Impression של אליסטייר מקגואן. בסדרת המערכונים Harry Bladder, ששודרה בתוכנית All That, הוצגה דמות בשם פרופסור שפשפת, שרגליו נגועות בגירוי כלשהו וגורמות לו להיות רשע באורח יוצא דופן. במערכונים רבים בסדרה זו ניתן לראות תלמידים רוקחים שיקויים הגורמים לתופעות מבדרות.
בספר של עולם הדיסק "The Unseen Academicals" נראים שני קוסמים שדומות להפליא לסנייפ ולהארי.
הערות שוליים

↑  רולינג על סנייפ באתר half-bloodprince.org
1 2 3  צ'אט עם רולינג באתר של הוצאת בלומסברי, 30 ביולי 2007
1 2  ראיון לרדיו WBUR‏, 12 באוקטובר 1999
↑  צ'אט באתר של בארנס אנד נובל (20 באוקטובר 2001) ו אמירות של רולינג על סנייפ באתר Accio Quote
↑  כתבה וראיון באתר Family Education ו כתבה באתר הרשמי של רולינג
↑  ראיון עם סטיבן פריי ברויאל אלברט הול, 26 ביוני 2003
↑  ראיון לרדיו WBUR (חלק 13), 12 באוקטובר 1999
↑  ראיון וכתבה באתר MTV
1 2  כתבה באתר The Leaky Cauldron,‏ 3 באפריל 2008
1 2  ראיון בתוכנית Dateline של NBC‏, 29 ביולי 2007
↑  מכשיר בדיוני המתואר בסדרה כבעל יכולת לאחסן ולהציג זיכרונות
↑  חלק 1 של הראיון המשותף עם מליסה אנלי ואמרסון ספרץ, 16 ביולי 2005
↑  הארי פוטר ואוצרות המוות (מהדורה לעברית), עמוד 614
↑  צ'אט באתר The Leaky Cauldron,‏ 30 ביולי 2007
↑  כתבה בטיים מגזין
↑  כתבה באתר ה-BBC
↑  ראיון של רולינג לאתר PotterCast,‏ 24 בדצמבר 2007 
    ראיון עם רולינג באתר The Leaky Cauldron,‏ 2 בינואר 2008
1 2 3  העתק ריאיון למגזין הצרפתי Total Star ו תרגום
↑  כתבה באנטרטיינמנט ויקלי
↑  הארי פוטר ומסדר עוף החול (מהדורה עברית), עמודים 657 ו-659
1 2  כתבה באתר MSN
↑  בספר השישי הוגדרו הכישופים הללו ככאלה שאין צורך לומר בקול רגיל את הלחש המפעיל אותם
↑  סוורוס סנייפ: חבר או אויב? באתר בורדרס מדיה
↑  הארי פוטר ואוצרות המוות (מהדורה עברית), עמוד 599
↑  ראיון של רולינג עם פריי ברויאל אלברט הול, 26 ביוני 2003
↑  מידע באתר הרשמי של רולינג
↑  סריקה של הספר
↑  מידע באתר הרשמי של הארגון
↑  ראיון של רדקליף למגזין אנטרטיינמנט ויקלי
↑  כתבה בוושינגטון פוסט
↑  כתבה באתר The Leaky Cauldron ו דף הזוכים ביו טיוב
↑  אתר הקומיקס
↑  מידע באתר TV.com
אלק הופקינס בתפקיד סוורוס סנייפ הצעיר (הסרט החמישי)
סנייפ מטיל את הקללה שהרגה את דמבלדור (הסרט השישי)
קובי מלכין

| --- | --- |

 לידה:  30 ביוני 1965 (בן 59)
 מדינה:  ישראל
 מקום מגורים:  תל אביב
 פעילות בולטת:  בנקאות
 השכלה:  תואר ראשון בכלכלה באוניברסיטת בן-גוריון בנגב  MBA במנהל עסקים ומימון באוניברסיטת בן-גוריון בנגב
 תקופת הפעילות:  מ-1992
 תפקיד:  מנהל כללי בנק מסד  מנכ"ל בנק אוצר החייל  מנכ"ל עמידר החדשה  מנכ"ל בנק אש ישראל
 מספר צאצאים:  3
 
קובי מלכין (נולד ב-30 ביוני 1965) הוא מנכ"ל ובנקאי ישראלי. בנובמבר 2021 מונה למנכ"ל בנק אש ישראל, אותו מקימים יובל אלוני, פרופ' שמואל האוזר וניר צוק.
בעברו כיהן כמנכ"ל החברה הממשלתית עמידר החדשה, כמנכ"ל בנק מסד וכמנכ"ל בנק אוצר החייל.
ביוגרפיה > השכלה

מלכין בעל תואר ראשון בכלכלה, לקראתו למד בין השנים 1988–1991 באוניברסיטת בן-גוריון בנגב, ותואר שני במנהל עסקים ומימון, אותו למד בין השנים 1992–1993 באוניברסיטת בן-גוריון בנגב.
ביוגרפיה > ביוגרפיה עסקית

מלכין החל את הקריירה הבנקאית שלו בבנק הפועלים, כאשר בין השנים 1992–2007 מילא תפקידים רבים מניהול סניפים ועד תפקידי סגן מנהל אזור בתחומי האשראי, תפעול ומכירות.
בשנת 2008 מונה למנכ"ל בנק מסד. במסגרת תפקידו הוביל את מעבר הבנק משליטת בנק הפועלים לשליטת הבנק הבינלאומי. ניהל את הסבת מערכות המחשוב בבנק, שיפור הביצועים והשירות ללקוחות וכיהן גם כיו"ר קופות גמל דפנה ואחרות.
בין השנים 2011–2013 כיהן כראש החטיבה הבנקאית, סמנכ"ל וחבר הנהלת הבנק הבינלאומי. תפקידו כלל ניהול מערך הסניפים, בנקאות פרטית, עסקים קטנים, גבייה, מערך המשכנתאות, פניות הציבור, שירות, והנחלת תהליכי עבודה קמעונאיים.
בשנת 2013, מונה למנכ"ל בנק אוצר החייל. עד שנת 2019 במסגרת תפקידו, הוביל את הבנק לשיפור ריווחיות, זכייה במכרזים משמעותיים, שינוי ארגוני במערך הסניפים והובלת מהלכי מיזוג עם הבנק הבינלאומי.
בין השנים 2019 ועד ינואר 2021 שימש מלכין יועץ פיננסי לחברות, במסגרת חברה פרטית.
מינואר 2021 ועד אוגוסט 2021 כיהן מלכין כמנכ"ל החברה הממשלתית עמידר החדשה.
בחודש אוגוסט 2021 פרש מלכין מחברת עמידר על מנת לכהן בתפקיד מנכ"ל הבנק שמקימים יובל אלוני, פרופ' שמואל האוזר וניר צוק.
מלכין נבחר על ידי המגזין דה-מרקר במקום 18 בדירוג 100 האנשים המשפיעים ביותר בישראל לשנת 2021.
ביוגרפיה > חיים אישיים

מלכין נשוי ואב לשלוש בנות, מתגורר בתל אביב. חובב טריאתלון ובעל שלושה תוארי "איש ברזל.
הערות שוליים

↑   מיכאל רוכוורגר, מינוי מפתיע: האיש שינהל את הבנק הדיגיטלי החדש של ניר צוק, באתר TheMarker‏, 2 באוגוסט 2021
1 2   קובי מלכין, ברשת החברתית LinkedIn
↑  תומר זלצר, סבב מינויים בכירים בקבוצת הבינלאומי, באתר כלכליסט, 22 במרץ 2011
↑  תומר זלצר, בנק מסד: עלייה של 11% ברווח הנקי ב-2010, באתר כלכליסט, 28 בפברואר 2011
↑  הבינלאומי מרענן את השורות, באתר הארץ, 22 במרץ 2011
↑  תומר זלצר, קובי מלכין ימונה לראש החטיבה הקמעונאית בבנק הבינלאומי, באתר כלכליסט, 22 במרץ 2011
↑  תפקיד קובי מלכין בבנק הבינלאומי (באנגלית)
↑  ynet, בנק אוצר החייל זכה במכרז כוחות הביטחון, באתר ynet, 17 בנובמבר 2015
↑  אבי שאולי, חילופי גברי: קובי מלכין מונה למנכ"ל בנק אוצר החייל במקום ישראל טראו, באתר ביזפורטל, 6 בנובמבר 2013
↑   סיון איזסקו, קובי מלכין מונה למנכ"ל בנק אוצר החייל, באתר TheMarker‏, 6 בנובמבר 2013
↑  וואלה! כסף‏, קובי מלכין מונה למנכ"ל עמידר, באתר וואלה, 17 בינואר 2021
↑  קובי מלכין מונה למנכ"ל החברה הלאומית לשיכון, עמידר, באתר חברת עמידר החדשה
↑   עדי כהן, הקץ לסאגת המינויים בעמידר? קובי מלכין מונה למנכ"ל, באתר TheMarker‏, 17 בינואר 2021
↑  רועי ויינברגר, ‏הבנק הדיגיטלי של ניר צוק צובר תאוצה - זה המנכ"ל החדש, באתר גלובס, 2 באוגוסט 2021
↑  שלומית צור, יגאל אהרוני מונה לממלא מקום מנכ"ל עמידר, במקום קובי מלכין שהתפטר, באתר כלכליסט, 2 בספטמבר 2021
↑   מיכאל רוכוורגר, זה שינהל את הבנק של ניר צוק - וזה שמתמודד עם עזיבה של בכירים, באתר TheMarker‏, 6 באוגוסט 2021
↑  גל בר דעה; קובי מלכין; גולן שרמן, 100 המשפיעים, באתר TheMarker
↑  סמדר סלטון, מנכ"לים עד הקצה, באתר ישראל היום, 18 בדצמבר 2015
רחל בן-נון

| --- | --- |
אין תמונה חופשית
 לידה:  1953 (בת 71 בערך) ראשון לציון, ישראל 
 מדינה:  ישראל
 ידועה בשל:  מקימה מנכ"לית של הראל תקשורת בע"מ
 השכלה:  תואר ראשון ושני בהנדסת תעשייה וניהול באוניברסיטת בן-גוריון בנגב
 מקצוע:  מנכ"לית ויזמית
 בן זוג:  זהר זיסאפל
 מספר צאצאים:  3
 
רחל (חלי) בן נון (נולדה בשנת 1953) היא יזמית ומנכ"לית חברות, מובילה למעלה משלושים שנה בתחום ההיי-טק, הייתה אחת המקימות והמנכ"לית של הראל תקשורת בע"מ ושל הראל נט, ושל חברות היי-טק נוספות.
קורות חיים

בן נון נולדה בשנת 1953 בראשון לציון, למדה בגימנסיה הריאלית בראשון לציון, ובצבא הדריכה בנושאי מתמטיקה ופיזיקה בקורס טיס. כבר מילדותה אהבה מאוד הנדסה ויזמות, וכבר אז ידעה שאלה יהיו התחומים שהיא תעסוק בהם במהלך חייה. לאחר מכן, למדה באוניברסיטת בן-גוריון בנגב, וסיימה עם תואר ראשון ושני בהנדסת תעשייה וניהול.
בשנת 1988 הייתה אחת המקימות והמנכ"לית של אראל תקשורת בע"מ, חברה שעסקה בתחום העברת מסרים בעולם התקשורת והונפקה בנאסד"ק בשנת 1994. בשנת 1995, הייתה אחת המקימות והמנכ"לית של אראלנט, חברה אשר עסקה בטלפוניה אינטרנטית, והונפקה בבורסת תל אביב בשנת 2000. בהמשך עסקה בטכנולוגיה עילית לחקלאות בחברות אורגניטק אינק, ו-אורגניטק בע"מ. כיום בן נון היא יו"ר פעילה של חברת רדקום, משקיעה בסטארט-אפים ומנהלת טכנולוגית בהתנדבות של חברת Rishon Start Up.
עד לפטירתו, חיה בן נון בזוגיות עם זהר זיסאפל. בן נון היא אם לשלושה ילדים, אחד מהם הוא המנכ"ל של חברת "Argus", שעוסקת באבטחת סייבר למכוניות. בנוסף מתעניינת בן נון מתעניינת בסוגי אומנות שונים.
פעילות מחקרית

בן נון צברה ניסיון מעמיק בתחום העברת מסרים, טלפוניה אינטרנטית, מערכות וידאו, תכנון ופיתוח של מערכות חומרה ותוכנה, וניהול כללי, מתמחה בתקשורת בין מחשבים, וניהול חברות בשוק ההון הישראלי ובבורסת נאסד"ק, ויזמה והובילה חברות רבות בתחום ההיי-טק הישראלי. בנוסף, בן נון עסקה בטכנולוגיה לחקלאות. כיום, בן נון משקיעה ותורמת לסטארט-אפים, יו"ר פעילה של חברת "רדקום בע"מ", חברה שעוסקת בטכנולוגיה חדשה שמקדמת את המהפכה של שימוש נרחב יותר בשמירה של נתונים בענן. בנוסף, עוזרת בן נון ומייעצת לנשים בתחילת דרכן, אשר רוצות להצטרף לעולם ההנדסה והיזמות.
הערות שוליים

↑  ג'ודי מלץ, ‏יזמות נשית בהיי-טק: נגד הזרם, באתר גלובס, 6 במרץ 2003
↑  עודד חרמוני, שנה לאחר חזרת בן נון, גרוס ודר לאראל נט הם מוכרים אותה לפי שווי חברה גבוה פי 6.2, באתר TheMarker‏, 30 בדצמבר 2004
↑  שירי חביב, ‏רחל בן-נון מונתה למנכ"לית אורגניטק, באתר גלובס, 8 בינואר 2006
1 2  פרטים שנמסרו במהלך שיחת טלפון
↑  Rishon Start up, RishonStartUp
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
רמי צור חכם

| --- | --- |

 לידה:  22 בנובמבר 1961 (בן 62) קרית טבעון‏‎, ישראל 
 מדינה:  ישראל 
 השכלה:  המכללה לביטחון לאומי 
 מספר צאצאים:  3 
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד גדוד הצנחנים 202  מפקד חטיבת ירושלים  סגן מפקד אוגדת איו"ש  נספח צה"ל בסין  סגן מפקד עוצבת האש
 פעולות ומבצעים
   מלחמת לבנון    המערכה ברצועת הביטחון  האינתיפאדה הראשונה  האינתיפאדה השנייה   מלחמת לבנון השנייה  מבצע עופרת יצוקה  מבצע עמוד ענן  מלחמת חרבות ברזל
 תפקידים אזרחיים
 מנכ"ל העמותה להנחלת מורשת הצנחנים
 
רמי צור חכם (נולד בשנת 1961) הוא תת-אלוף במילואים בצה"ל, שירת כמפקד וכסמג"ד גדוד 202 וכמפקד חטיבת ירושלים. רמ"ט עוצבת האש במלחמת חרבות ברזל.
הערות שוליים

↑   "זומורשת" הכנס של צנחני העבר שהשתתפו בקרב "מיידון", באתר צה"ל, 14 בינואר 2021
↑  שלומי דיאז, פעם צנחן - רוב השנה צנחן, באתר ישראל היום, 28 במאי 2013.
↑  גל הירש, סיפור מלחמה סיפור אהבה, הוצאת ידיעות אחרונות, 2009, עמוד 69.
↑  עמוס הראל, אבי יששכרוף, "המלחמה השביעית", תל אביב: ידיעות ספרים, 2004, עמודי 247.
↑  ענת ציגלמן, עדויות מבית לחם: החזקים אוכלים טוב, החלשים פחות, באתר הארץ, 23 באפריל 2002.
↑  אפרת וייס ופליקס פריש, הושלם פינוי מאחז גבעת יצהר, באתר ynet, 19 ביוני 2003.
↑  ליאורה כהן, מפגשים בצמרת, באתר nrg‏, 1 בנובמבר 2001.
Frozen

ערך זה עוסק בשיר. אם התכוונתם לסרט, ראו .
"Frozen" (בעברית: "קִפָּאוֹן") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן השביעי שלה, Ray of Light ‏(1998). הוא הופץ כסינגל המוביל מתוך האלבום ב-23 בינואר 1998, בהוצאת חברות התקליטים האחים וורנר ומאבריק רקורדס. השיר נכלל גם באלבומי האוסף GHV2 ‏(2001) ו-Celebration ‏(2009). "Frozen" נכתב על ידי מדונה ופטריק לאונרד, שהפיקו אותו יחד בשיתוף פעולה עם ויליאם אורביט. "Frozen" תואר כבלדה אלקטרונית בעלת קצב בינוני, הפונה לבן אדם קר וחסר רגשות.
"Frozen" זכה לשבחים רבים מטעם מבקרי המוזיקה ברחבי העולם, שחלקם ראו בו כגולת הכותרת ב-Ray of Light. הוא תואר כ"יצירת מופת", והקצב והצליל המלודי שלו הוגדרו כ"קולנועיים". השיר זכה להצלחה מסחרית בין-לאומית. הוא הפך לסינגל השישי של מדונה שהגיע למקום השני במצעד הבילבורד הוט 100 בארצות הברית, מה שהפך אותה לאמנית עם המספר הרב ביותר של שירים בהיסטוריה של המצעד שעשו זאת באותה תקופה, לצד הזמרת-יוצרת האמריקאית טיילור סוויפט. "Frozen" הפך לשירה הראשון של מדונה שהופיע לראשונה בראש מצעד הסינגלים הבריטי, תוך שהוא הגיע למקום הראשון בפינלנד, יוון, הונגריה, איטליה, סקוטלנד וספרד, ולחמישייה הפותחת במצעדים שונים ברחבי העולם.
את הווידאו קליפ הנלווה ל-"Frozen" ביים במאי הווידאו קליפים האנגלי כריס קנינגהם. הצילומים שלו נמשכו ארבעה ימים, בין 7 ל-10 בינואר 1998. עבור קנינגהם, הדבר החשוב ביותר בצילומים היה להתרכז בתדמיתה של מדונה. כלומר, איך היא נראית ומוצגת, כמו גם העברת המסר של הקליפ ואיך שהוא נראה, הן מבחינת צבעיו הקרים שנטו לגוון ירוק-כחול והן מבחינת הקונספט המעורפל שלו. הוא ציין שמדונה אפשרה לו לבטא את החזון האמנותי שלו מבלי שהתערבה. במהלך טקס פרסי הווידאו קליפים של MTV לשנת 1998, זכה הקליפ בפרס בקטגוריית, "האפקטים הוויזואליים הטובים ביותר". במרוצת השנים, הוכתר הקליפ לאחד מהקליפים החשובים ביותר בכל הזמנים ברשימות שפורסמו במגזינים וכתבי עת שונים כדוגמת אנטרטיינמנט ויקלי, בילבורד, רולינג סטון, ו-Parade, כדי לקדם את Ray of Light, הזמרת ביצעה את השיר במספר הזדמנויות כולל הבכורה העולמית הראשונה בפסטיבל סן רמו באיטליה וב-Wetten, dass...?. בנוסף, הוא בוצע בכמה מסיבובי ההופעות של מדונה. "Frozen" הוקלט בידי מספר אמנים במרוצת השנים.
בשנת 2021, רמיקס טראפ של "Frozen" שנעשה על ידי הדי ג'יי הקנדי סיקיק הפך לוויראלי באפליקציית שיתוף הווידאו טיקטוק. ב-3 בדצמבר 2021, הוא הופץ רשמית כסינגל הראשון מתוך התוכנית של מדונה להוציא מחדש את כל קטלוג המוזיקה שלה. ארבעה חודשים לאחר מכן, יצאו שני ביצועים נוספים לרמיקס; הראשון בהשתתפות הזמר הניגרי פיירבוי DML, והשני בהשתתפות הראפרית האמריקאית 070 שייק – שניהם הופצו לצד קליפים נלווים. רמיקס רביעי ואחרון בשם "Frozen on Fire" הופץ ב-19 במאי באותה השנה.
רקע והוצאה

באמצע עד סוף שנות ה-90, מדונה שררה במצב רוח "בוגר יותר" ו"מופנם". לאחר שילדה את בתה לורדס, היא החלה להתעניין במיסטיקה מזרחית ובקבלה (לתורה זו יש שורשים עמוקים במחשבה היהודית והיא נמשכת מהמיסטיקה היהודית הקדומה – ספרות ההיכלות והמרכבה), וגילמה את התפקיד הראשי בעיבוד הקולנועי למחזמר "אוויטה" (1996). ב-1997, החלה לעבוד על Ray of Light, אלבום האולפן השביעי שלה; היא כתבה שירים עם ויליאם אורביט, פטריק לאונרד, ריק נואלס ובייביפייס. האלבום שיקף את נקודות המבט המשתנות של הזמרת על החיים. הסופרת קרול בנסון ציינה שמדובר ב"אלבום דאנס רוחני ועמוק", כאשר עיקרו התבסס על הקריירה של מדונה, המסע שלה והזהויות הרבות שנטלה על עצמה במהלך השנים. היא התחילה לדבר על רעיונות והשתמשה במילים שרמזו למחשבות עמוקות ואישיות, ולא במנגינות הדאנס הרגילות שאפיינו את השירים שהוציאה במהלך הקריירה שלה. הזמרת החלה להתבונן בעצמה וטענה שהאימהות היא "זרז גדול עבורי. זה לקח אותי בחיפוש אחר תשובות לשאלות שמעולם לא שאלתי את עצמי לפני כן", אמרה למגזין Q.
מדונה עבדה בעיקר עם אורביט לאחר שגיא עוזרי, שותף במאבריק רקורדס, התקשר אליו והציע לו לשלוח כמה שירים לזמרת. הוא שלח למדונה קלטת אודיו דיגיטלית שכללה 13 רצועות (DAT), ו-"Frozen" היה בין הרצועות הללו. "הייתי מעריצה ענקית של האלבומים הקודמים של ויליאם. [...] גם אהבתי את כל הרמיקסים שהוא עשה בשבילי ועניין אותי למזג סוג של סאונד עתידני אבל גם להשתמש בהרבה השפעות הודיות ומרוקאיות ודברים כאלה, ורציתי שזה יישמע ישן וחדש בו-זמנית", אמרה מדונה. הזמרת שאבה השראה מסרט הדרמה הבריטי-איטלקי של ברנרדו ברטולוצ'י מ-1990, "שמיים מגינים מעל", שעסק בזוג המנסה להציל את נישואיהם במהלך טיול באפריקה. היא רצתה לקבל ולחוש את כל "האווירה המרוקאית/תזמורתית/הסופר-רומנטית/הגבר שנושא-את-האישה-שהוא-אוהב-ברחבי-המדבר" בשיר. בעת שהמשיכה לעבוד עם לאונרד על כמה מהרצועות, היא ביקשה ממנו ליצור קומפוזיציה עם "תחושה שבטית, שופע ורומנטי". הם הלחינו את המנגינה ב-DAT והקליטו את גרסת הדמו, שאורכה למעלה מ-10 דקות כיוון שמדונה המשיכה לכתוב אותה.
קטע באיכות ירודה של "Frozen" הודלף בידי מעריצים ב-23 בינואר 1998, לאחר שהושמע לראשונה ברדיו בסינגפור ופורסם באינטרנט. הם אמרו שהם יודעים שמה שהם עושים לא בסדר, אך הם מקווים שזה פשוט יעורר עניין ממדונה. השיר הושמע ברדיו האמריקאי, כולל ברדיו WKTU (אנ') ניו יורק. חברת התקליטים האחים וורנר גייסה את היחידה נגד פיראטיות של איגוד תעשיית ההקלטות האמריקאי (RIAA) כדי למחוק את הורדות השיר מהאינטרנט. אריק בראדלי, המנהל המוזיקלי של שיקגו B96, סיווג את "Frozen" כ"סימן של ריסוק. ברור שרדיו הפופ האמריקאי צריך את מדונה", אחרי שהוא השמיע את השיר בתחנה שלו. לדברי ג'ון אורן, מנהל השיווק של וורנר מיוזיק אירופה, השיר זכה גם לתמיכה מוקדמת "פנטסטית" ברחבי אירופה, שם התווסף לרדיו באותו היום שבו הקטע הודלף. זמן קצר לאחר ההדלפה, הופצה גרסת רמיקס של "Frozen" בידי BBC, והושמע במצעד האופנה האביבי של ורסצ'ה ב-1998. בממלכה המאוחדת, "Frozen" הופץ כסינגל על גבי תקליטור, תקליט 12 אינץ' וקלטת שמע ב-23 בפברואר 1998. השיר נשלח באופן רשמי לרדיו בארצות הברית ב-19 בפברואר 1998, והופץ באופן מסחרי ב-3 במרץ 1998.
ב-12 במרץ 2021, מדונה העלתה את המיני-אלבום של "Frozen" לכל הרשתות הדיגיטליות והסטרימינג; הוא הגיע בשיאו בשבוע שלאחר מכן למקום ה-50 במצעד האלבומים הדיגיטליים בממלכה המאוחדת.
הרכב והקלטה

"Frozen" תואר כבלדה אלקטרונית בעלת קצב איטי-בינוני המאופיינת בצלילי סינתיסייזרים וכלי מיתר, בעיבודו של המלחין הסקוטי קרייג ארמסטרונג. השיר מאופיין בלחן אחיד והוא נכתב בסולם פה מינור, עם קצב מתון של 102 פעימות בדקה. "Frozen" בעל רצף בסיסי של Fm–E♭–D♭–E♭ כמהלך ההרמוני שלו. עם זאת, לפזמון יש מהלך הרמוני שונה של Fm–B♭m–D♭–A♭. השירה של מדונה נעה בין האוקטבה הנמוכה של F3 לצליל הגבוה יותר של A♭4. עם זאת, מהלכם ההרמוני של הרמיקסים שונה מזה של השיר המקורי.
השיר מתחיל במגינת כלי מיתרי דומיננטיים וקלאסיים, בעוד שהמהלך ההרמוני מאופיין באקורדים בעלי טון דומיננטי ואחיד. לבית השני, הכולל קרשנדו דרמטי, מתווספים בהדרגה אפקטים אלקטרוניים בעלי קצב אמביינטי. סנטיאגו פוז-הרננדס ופריה ג'רמן-איבנס, מחברי הספר, Madonna's Drowned Worlds, ציינו שהשיר שואב השראה חזקה מצורות שונות של מוזיקה קלאסית, בעיקר מוזיקה קלאסית עכשווית כמו נאו-רומנטיקה, כמו גם מלחיני אופרה איטלקיות ויצירות כמו "מאדאם באטרפליי" מאת ג'אקומו פוצ'יני ו"אאידה" מאת ג'וזפה ורדי. השירה של מדונה לאורך השיר חסרת ויברטו, וגררה השוואות למוזיקה מימי הביניים.
טום יואינג מ-Freaky Trigger תיאר את צלילי התופים והתכנות האלקטרוני של אורביט כ"מופשטים בצורה יוצאת דופן עבור להיט בין-לאומי – [זה] סוג של גישה קרה וחסרת בס, שבה הפערים, ההדים והפזמון חשובים לא פחות מהפעמה, שמתפשטת בחדות באוזני המאזין, בדומה לסדקים פתאומיים במשטח קפוא. צלילי המיתר של ארמסטרונג מוסיפים לשיר וגורמים לכך שהפעמות יישמעו יותר מסוכנות מאשר מנחמות".
מבחינה לירית, השיר עוסק באדם קר וחסר רגשות. בבית הראשון מדונה שרה בטווח בינוני, 'אתה רואה רק מה שהעיניים שלך רוצות לראות'. בפזמון מתווספים קצב דאנס וצלילי אווירה. בבית השני מתווספות מילים יותר אישיות, כמו 'אהבה היא ציפור, היא צריכה לעוף'. במהלך הגשר המוזיקלי, צלילי כלי מיתר מספקים פרשנות אינסטרומנטלית למילים. השיר מסתיים באוסטינטו של מיתר שפשוט מתפוגג, מבלי להיפתר במלואו לאקורד הטוניקה. בריאיון לניו יורק טיימס, מדונה העירה שהמילים ל-"Frozen" בנויות סביב "תגובה, נקמה, שנאה, חרטה, בזה אני עוסקת ב-"Frozen". כולם יגידו, 'זה שיר על קרלוס' [בן זוגה לשעבר], אבל זה לא באמת; זה רק על אנשים באופן כללי".
"Frozen" הוקלט יחד עם שאר האלבום באולפן לאראבי נורת' בצפון הוליווד, קליפורניה. המאסטרינג שלו בוצע בידי טד ג'נסן באולפני סטרלינג בניו יורק. ה-DAT הכיל את החלק העיקרי של הקלטות השיר, כמו גם מפגשי הקלטה ראשוניים בביתה של מדונה בניו יורק, ובאולפני היט פקטורי שבהם מדונה ביצעה לראשונה את השיר. כמו רוב האלבום, "Frozen" הוקלט באמצעות שימוש ברולנד ג'ונו-106 (אנ'). מדונה ואורביט ניהלו מפגש הקלטות בלוס אנג'לס, ללא הצלחה. לאחר מכן, הוא יצר קשר עם פרגוס ג'ראנד שיצר עבורו דגימות תופים בלונדון. אורביט ערך אותם בתחנת העבודה שלו וחתך אותם באופן ידני, במקום להשתמש בתוכנת עריכה אוטומטית כמו ReCycle.